turjo4nis/wikipedia-bn-dump-20250701 huggingface dataset:
দার্জিলিং জেলা

দার্জিলিং জেলা () হলো ভারতের পশ্চিমবঙ্গ রাজ্যের জলপাইগুড়ি বিভাগের একটি জেলা। এটি রাজ্যের উত্তর অংশে অবস্থিত। দার্জিলিং জেলা মনোরম শৈলশহর ও দার্জিলিং চায়ের জন্য বিখ্যাত। দার্জিলিং এই জেলার সদর শহর। কালিম্পং, কার্শিয়ং ও শিলিগুড়ি হল এই জেলার অপর তিন প্রধান শহর। এই জেলার অপর গুরুত্বপূর্ণ শহর মিরিক একটি বিখ্যাত পর্যটনকেন্দ্র।

ভৌগোলিকভাবে এই জেলা দুটি অঞ্চলে বিভক্ত - পার্বত্য অঞ্চল ও সমতল। এই জেলার গোটা পার্বত্য অঞ্চলটি বর্তমানে গোর্খাল্যান্ড আঞ্চলিক প্রশাসন নামে পশ্চিমবঙ্গ সরকারের অধীনস্থ এক আধা-স্বায়ত্তশাসন সংস্থার এক্তিয়ারভুক্ত। এই এলাকা দার্জিলিং, কালিম্পং ও কার্শিয়ং মহকুমায় বিভক্ত। দার্জিলিং হিমালয়ের পাদদেশে অবস্থিত সমভূমিতে শিলিগুড়ি মহকুমা অবস্থিত। এই সমভূমি তরাই নামেও পরিচিত। এই জেলার উত্তরে সিকিম রাজ্য, দক্ষিণে বিহার রাজ্যের কিশানগঞ্জ জেলা, পূর্বে জলপাইগুড়ি জেলা ও পশ্চিমে নেপাল। ২০১১ সালের হিসেব অনুসারে, দক্ষিণ দিনাজপুর জেলার পরেই এই জেলা পশ্চিমবঙ্গের দ্বিতীয় সর্বনিম্ন জনসংখ্যা-বহুল জেলা। কিন্তু পরবর্তীতে এই জেলা থেকে কালিম্পং জেলা গঠনকালে বর্তমান দার্জিলিং জেলার জনসংখ্যা ২৩টি জেলার মধ্যে ২০তম৷ আয়তনের ভিত্তিতে জেলাটির স্থান ১৯তম৷ দার্জিলিংয়ের ডালিংসে অল্প পরিমাণে হেমাটাইট লোহা পাওয়া যায়।

নামকরণ 
দার্জিলিং শব্দটি এসেছে সংস্কৃত ভাষার শব্দ "দুর্জয় লিঙ্গ" থেকে। এর অর্থ " অদম্য ক্ষমতার অধিকারী শিব, যে হিমালয় শাসন করে"।

প্রশাসনিক বিভাগ 

জেলাটির তেইশটি জনগণনা নগর হলো -
 বাদামতাম চা বাগান (দার্জিলিং-পুলবাজার)
 গিং চা বাগান (দার্জিলিং-পুলবাজার)
 চংটং চা বাগান (দার্জিলিং-পুলবাজার)
 সিংতম চা বাগান (দার্জিলিং-পুলবাজার)
 সুকিয়াপোখরি (জোড়বাংলো-সুকিয়াপোখরি)
 সোনাদা (জোড়বাংলো-সুকিয়াপোখরি)
 রংমুক সিডার চা বাগান (জোড়বাংলো-সুকিয়াপোখরি)
 মঙ্গরজং চা বাগান (জোড়বাংলো-সুকিয়াপোখরি)
 কার্ট রোড (কার্শিয়াং)
 কালকূট (মাটিগাড়া)
 টারি (মাটিগাড়া)
 বৈরাটিশাল (মাটিগাড়া)
 জিতু (মাটিগাড়া)
 মাথাপারি (মাটিগাড়া)
 বড় মোহনসিং (মাটিগাড়া)
 দুমরিগুড়ি (নকশালবাড়ি)
 উত্তর বাগডোগরা (নকশালবাড়ি)
 বাগডোগরা (নকশালবাড়ি)
 ভীমরাম (নকশালবাড়ি)
 লালমন (নকশালবাড়ি)
 গেনি (নকশালবাড়ি)
 খড়িবাড়ী (খড়িবাড়ী)
 শ্যামধন (বাতাসী)
 জামাতুলা(বাতাসী)
 আলোকঝারি(বাতাসী)
 বাতাসী(বাতাসী)

নদনদী 
দার্জিলিংয়ের উল্লেখযোগ্য নদ-নদী হলো:
 রাম্মাম নদী
 সিরিখোলা নদী (শ্রীখোলা)
 লোধমা নদী
 রিয়াং নদী
 ছোট রঙ্গীত নদী
 রঙ্গীত নদী
 বড়ো রঙ্গীত নদী
 পম্পা নদী
 রঙ্গিও নদী
 রঙ্গু নদী
 রাঙ্গাং নদী
 মাণ্ডিং নদী
 রংবি নদী
 রঙ্গিয়াক নদী
 রতু নদী
 রিলিং নদী
 কাহিল নদী
 রিংরিয়াৎ নদী
 কলোক নদী
 মেচী নদী
 রংবং নদী (দার্জিলিং)
 পাইয়াংডং নদী
 পোসাম নদী
 বালাসন নদী
 পাচিম নদী
 সুলিয়াসি নদী
 দোধিয়া নদী
 মারমা নদী
 মতুয়া নদী
 রকতি নদী
 রুহমি নদী
 সিভক নদী
 মহানন্দা নদী
 মামঝা নদী
 চেঙ্গা নদী
 মুলিয়া নদী
 পন্থাবাড়ি নদী
 পঞ্চাই নদী
 লাচিও নদী
 কুরুনডাক নদী
 তপু নদী
 চৈয়াটি নদী
 দুমারিয়া নদী
 দুল দুল নদী
 কুয়ের্চি নদী
 রিংচিটং নদী
 জোড়াপানি নদী
 ফুলেশ্বরী নদী
 তিস্তা নদী
 চিঙা নদী

ভাষা

ধর্ম

পাদটীকা

বহিঃসংযোগ 

 Darjeeling District official website
 

পশ্চিমবঙ্গের জেলা

১৮৩৫-এ ভারতে প্রতিষ্ঠিত
জলপাইগুড়ি জেলা

জলপাইগুড়ি জেলা ভারতের পশ্চিমবঙ্গ রাজ্যের উত্তর ভাগে অবস্থিত। জেলাটির পূর্বে পশ্চিমবঙ্গের আলিপুরদুয়ার জেলা, পশ্চিমে পশ্চিমবঙ্গের দার্জিলিং জেলা, উত্তরে  ভুটান রাষ্ট্র এবং দক্ষিণে পশ্চিমবঙ্গের কোচবিহার জেলা এবং বাংলাদেশ-এর পঞ্চগড় জেলা অবস্থিত । জেলাটির সীমানা ২৬° ১৫' ৪৭" থেকে ২৬° ৫৯' ৩৪" উত্তর অক্ষাংশ এবং ৮৮° ২৩' ০২" থেকে ৮৯° ০৭' ৩০" পূর্ব দ্রাঘিমাংশতে অবস্থিত। এই জেলার সদর হল জলপাইগুড়ি। এটি এমন একটি অনন্য জেলা, যার দুই প্রান্তে দুটি ভিন্ন দেশ রয়েছে।

ইতিহাস 
ইতিহাস অনুযায়ী এই জেলার নাম জল্পেশ্বর থেকে এসেছে যেটা শিব ঠাকুরের আরেক নাম,কিন্তু কেউ কেউ বলে এই স্থানে আগে নাকি জলপাই এর গাছ প্রচুর মাত্রায় ছিল,যাহার জন্য এই জায়গার নাম জলপাইগুড়ি। পূর্বে এই স্থানটি কোচ-রাজবংশীদের এক ভাগ ছিল যাহার নাম ছিল কামতাপুর।১৮৬৯ সালে এই জেলাটির স্থাপন করা হয়।

নদনদী
 জলঢাকা নদী
 বেখারী নদী
 ডায়না নদী
 ঘাটিয়া নদী
 কুজি ডায়না নদী
 চুনপাতাং নদী
 কুর্তি নদী
 সুখানি নদী
 জুরান্তি নদী
 মিংলাম নদী
 কুমলাই নদী
 খুলনাল নদী
 লিস নদী
 ঘিস নদী
 চেল নদী
 দোদোমারি নদী
 করলা নদী
 করতোয়া নদী
 শাওঁ নদী
 জোড়াপানি নদী
 তিস্তা নদী
 মাল নদী
 জেতি নদী
 জরদা নদী
 ধরলা নদী
 সুরসুতি নদী
 ফুলেশ্বরী নদী
 চাওয়াই নদী
 পাঙ্গা নদী
 কুড়ুম নদী
 ডুডুয়া নদী
 মুজনাই নদী
 মানসাই নদী
 সুটুঙ্গা নদী
 ঘোড়ামারা নদী
 সুকৃতি নদী
 আঙরাভাসা নদী
 গরাতি নদী
 ইংডং নদী
 গোলুন্দি নদী
 রাঙামাটি নদী
 ঝুমুর নদী
 সাহু নদী 
 সুস্মিতা নদী
 ব্রাহ্মণী নদী
 বকরন্দি নদী
 বালান নদী
 গুলমা নদী
 ঝালং নদী
 হাতিনালা নদী

ভাষা

নামজাদা আশখাস
 আনিসুর রহমান আনিস, অভিনেতা
 বজলুর রহমান বাদল, নাচুয়া
 নবাব কাজী মোশাররফ হোসেন, বাংলার সাবেক শিক্ষামন্ত্রী
 আহমেদ হাসান ইমরান, সাংবাদিক
 ফজলুল করীম, মার্ক্সবাদী রাজনীতিবিদ
 সাইফউদ্দিন আহমেদ মানিক, রাজনীতিবিদ ও আজাদীযোদ্ধা
 মনোজ মহম্মদ, ফুটবল খেলোয়াড়
 আসাদুজ্জামান নূর, অভিনেতা
 স্যার আহমেদ ফজলুর রহমান, ঢাকা বিশ্ববিদ্যালয়ের পহেলা বাঙ্গালী ভিসি
 লতিফুর রহমান, শিল্পপতি
 খালেদা খানম পুতুল (খালেদা জিয়া), বাংলাদেশের সাবেক উজিরে আজম

প্রশাসনিক বিভাগ

জেলাটির একটি মাত্র পৌরসংস্থাটি হল শিলিগুড়ি (আংশিক)৷

জেলাটির চারটি পৌরসভা হলো যথাক্রমে -
 জলপাইগুড়ি
 মালবাজার
 ধুপগুড়ি
 ময়নাগুড়ি
জেলাটির পনেরোটি জনগণনা নগর হলো -
 ডাবগ্রাম (রাজগঞ্জ)
 জুগুনি ডাঙ্গা (রাজগঞ্জ)
 বিন্নাগুড়ি (রাজগঞ্জ)
 চাকিয়াভিটা (রাজগঞ্জ)
 ওদলাবাড়ি (মাল)
 দক্ষিণ ওদলাবাড়ি (মাল)
 লাটাগুড়ি (মাল)
 মেটেলিহাট (মেটেলি)
 চালসা মহাবাড়ি (মেটেলি)
 মঙ্গলবাড়ি (মেটেলি)
 বানরহাট চা বাগান (ধুপগুড়ি)
 তেলিপাড়া চা বাগান (ধুপগুড়ি)
 গয়েরকাটা (ধুপগুড়ি)
 খরিয়া (জলপাইগুড়ি)

আরও দেখুন
 গজলডোবা বাঁধ

তথ্যসূত্র 

পশ্চিমবঙ্গের জেলা
জলপাইগুড়ি জেলা
১৮৬৯-এ ভারতে প্রতিষ্ঠিত
গোর্খাল্যান্ড
পল স্যামুয়েলসন

পল অ্যান্থনি স্যামুয়েলসন () (জন্ম ১৫ই মে, ১৯১৫) আধুনিক অর্থনীতির জনক, বিখ্যাত মার্কিন অর্থনীতিবিদ এবং ১৯৭০ সালে অর্থনীতিতে নোবেল পুরস্কার বিজয়ী।  তিনি ২০০৯ সালের ১৩ই ডিসেম্বর মৃত্যুবরণ করেন।

জীবনী 
স্যামুয়েলসন ১৯৩৫ সালে শিকাগো বিশ্ববিদ্যালয় থেকে বিএ এবং হার্ভার্ড বিশ্ববিদ্যালয় থেকে ১৯৩৬ সালে স্নাতকোত্তর ও ১৯৪১ সালে পিএইচডি ডিগ্রি লাভ করেন। তিনি ১৯৪০ সালে ম্যাসাচুসেট্‌স ইনস্টিটিউট অফ টেকনোলজিতে অর্থনীতির সহকারী অধ্যাপক হিসেবে যোগদান করেন। ১৯৪৪ সালে সহযোগী অধ্যাপক এবং ১৯৪৭ সালে পূর্ণ অধ্যাপক পদে উন্নীত হন। প্রেসিডেন্ট কেনেডি এবং প্রেসিডেন্ট জনসন এর অর্থনৈতিক উপদেষ্টা হিসেবে খ্যাতি অর্জন করেন। ১৯৪৭ সালে প্রকাশিত ফাউন্ডেশন অভ ইকোনমিক অ্যানালিসিস  Foundations of Economic Analysis নামের গ্রন্থটি তার জীবনের সেরা কাজ।

তথ্যসূত্র 

নোবেল বিজয়ী অর্থনীতিবিদ
মার্কিন অর্থনীতিবিদ
ম্যাসাচুসেট্‌স ইনস্টিটিউট অব টেকনোলজির শিক্ষক
হার্ভার্ড বিশ্ববিদ্যালয়ের প্রাক্তন শিক্ষার্থী
শিকাগো বিশ্ববিদ্যালয়ের প্রাক্তন শিক্ষার্থী
ন্যাশনাল মেডেল অফ সাইন্স বিজয়ী
জন বেটস ক্লার্ক মেডেল বিজয়ী
২০শ শতাব্দীর মার্কিন অর্থনীতিবিদ
১৯১৫-এ জন্ম
২০০৯-এ মৃত্যু
মার্কিন নোবেল বিজয়ী
২০শ শতাব্দীর মার্কিন লেখক
২১শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন অর্থনীতিবিদ
পোলীয় ইহুদি বংশোদ্ভূত মার্কিন ব্যক্তি
ইহুদি মার্কিন লেখক
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন ফিলোসফিক্যাল সোসাইটির সদস্য
কাকিলা

কাকিলা বা 'কাখলে' মিঠা পানির গারফিশ, দক্ষিণ ও দক্ষিণ-পূর্ব এশিয়ার মিঠা পানি এবং লোনা আবাসস্থলে পাওয়া সুই মাছের একটি প্রজাতি।
এটি একটি বিলুপ্তপ্রায় মাছ। এর দেহ সরু, ঠোট লম্বাটে এবং ধারালো দাঁতযুক্ত। বাংলাদেশে যে জাতটি পাওয়া যায় সেটি মিঠা পানির জাত। এগুলি লম্বায় ২৫ থেকে ৩০ সেন্টিমিটার হয়। বাংলাদেশ ছাড়াও থাইল্যান্ড ও ভারতেও এই মাছ পাওয়া যায়। তবে রং ও আকারে কিছু পার্থক্য থাকে। এদের বৈজ্ঞানিক নাম- জেনেন্টোডন ক্যানসিলা। স্থানীয়ভাবে এদের বিভিন্ন নাম রয়েছে কাঁকলেশ, কাঁকলে, বগো, দু ঠোঁটো, বকমাছ, গাঙধাড়া (পূর্ব মেদিনীপুর), কাঁশকেল (২৪ পরগনা), থুরক্যা, কাকিলা, কাইল্যা (বাংলাদেশ)।

শ্রেণিবিন্যাস 
বৈজ্ঞানিক নাম Xenentodon cancila। মাছটিকে ইংরেজিতে Freshwater garfish বলে। এটি Belonidae পরিবার (family) এর অন্তর্গত। এটি বাংলাদেশের স্থানীয় (Native) মাছ।

বাসস্থান 
এটি মিঠা পানির মাছ। সাধারণত নদী, খাল এবং বিলে পাওয়া যায়। তবে পুকুরে চাষ করা যায় না।

চাষ পদ্ধতি 
কাকিলা মাছ এর চাষ পদ্ধতি তেমন একটা জানা যায় না।

বাংলাদেশে বর্তমান অবস্থা এবং সংরক্ষণ 
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।

রন্ধনপ্রণালী 
সাধারণত আলু এবং অন্যান্য সব্জির সাথে ঝোল করে খাওয়া হয়।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

বহিঃসংযোগ 

বাংলাদেশের মাছ
১৮২২-এ বর্ণিত মাছ
কই

কই বাংলাদেশ ও পশ্চিমবঙ্গের খুব সুস্বাদু মাছগুলোর অন্যতম। বর্তমানে এটি খুব দামী মাছ হিসাবে পরিচিত।

শ্রেণিবিন্যাস 
বৈজ্ঞানিক নাম Anabas cobojius। মাছটিকে ইংরেজিতে Gangetic koi বলে। এটি Anabantidae পরিবারের অন্তর্গত। এটি বাংলাদেশ ও পশ্চিমবঙ্গের স্থানীয় মাছ।

বাসস্থান 
এটি মিষ্টি জলের মাছ। সাধারণত নদী, খাল এবং বিলে পাওয়া যায়। তবে বর্তমানে পুকুরেও চাষ করা যায়।

অর্থনৈতিক গুরুত্ব 

ভারতের পশ্চিমবঙ্গ ও বাংলাদেশে কই মাছের প্রচুর চাহিদা রয়েছে এবং সুস্বাদু বটে।

আরও দেখুন 
 নাপিত কই

তথ্যসূত্র 

বাংলাদেশের মাছ
দক্ষিণ এশিয়ার স্বাদু পানির মাছ
কালিবাউশ

কালিবাউশ (Labeo calbasu) বা কালবোস অনেকটা দেখতে রুই  মাছের মত। এটি কার্প গোত্র Cyprinidae এর সদস্য। নদী এবং স্বাদুপানির জলাশয়ে এই মাছ পাওয়া যায়। এর বিস্তৃতি দক্ষিণ এশিয়া এবং দক্ষিণ পূর্ব এশিয়াতে। স্থানীয়ভাবে এটি বাউস, কালাবাউস, বাউগনি, কালবাসু এবং কলিয়া নামে পরিচিত। এটি বর্তমানে বিলুপ্তপ্রায় মাছ।

শ্রেনীবিন্যাস 
বৈজ্ঞানিক নাম Labeo calbasu। মাছটিকে ইংরেজিতে Orange-fin labeo বলে। এটি Cyprinidae পরিবার (family) এর অন্তর্গত। এটি বাংলাদেশ এর স্থানীয় (Native) মাছ।

গঠন 

কালিবাউশের পৃষ্ঠদেশ উদরীয় অঞ্চলের তুলনায় বেশি উত্তল। অক্ষিকোটরের মধ্যবর্তী স্থান উত্তল।ঠোঁট পুরু এবং ঝালরযুক্ত। পশ্চাৎ ওষ্ঠীয় খাদ নিরবিচ্ছিন্ন। উভয় ঠোঁটের মাঝে একটি তরুণাস্থি অবলম্বন  বিদ্যমান।দেহ আঁশ যুক্ত।দেহের উপরিভাগ কালো বা ধূসর, তবে নিচের অংশ হালকা বর্ণযুক্ত। সাধারণত দেহের পার্শ্ববর্তী মাঝখানের আঁশ গুলোতে উজ্জ্বল লাল বর্ণের দাগ দেখা যায়। কিছু আঁশে কালো দাগ থাকতে পারে। মাথার অংকীয় তল হলুদাভ বর্ণের তবে এক বছর বয়সী মাছের চোখের তারারন্ধ্রের চারিদিকে লাল হয়। বাংলাদেশে এই প্রজাতির সর্বোচ্চ ৭১ সে.মি. দৈর্ঘ্য এবং ৫.৫ কেজি ওজনবিশিষ্ট মাছ পাওয়া গেছে।

বাসস্থান 
সাধারণত নদী, বিল ও হাওড়ের অল্প স্রোতযুক্ত পানিতে বাস করে এবং পানির নিচের স্তরে বাস করে।

খাদ্য
পানির নিচের স্তরে বাস করার ফলে শামুক, ঝিনুক,  মলাস্ক, ডায়াটম, উদ্ভিদ উপাদান, জৈব পদার্থ, সবুজ শৈবাল ও জুপ্লাংকটন খায়। তরুণ মাছ খাদ্য হিসেবে জুপ্লাংকটন কিন্তু প্রাপ্ত বয়স্ক মাছ জৈব পদার্থ ও মলাস্ক খেতে পছন্দ করে।

জীবনচক্র 
জলাশয়ের তলদেশে বসবাস করে এবং ঐ এলাকার জীব ও কাঁদা-বালি খাদ্য হিসেবে গ্রহণ করে। এছাড়া শৈবাল, প্রোটোজোয়া, ক্রাস্টেসিয়া, শামুক জাতীয় খাদ্য গ্রহণ করে। অনুকূল পরিবেশে ৩-৪ বছরেই প্রাপ্তবয়স্ক হয়। বর্ষাকালে প্লাবিত নদীর অগভীর পানিতে কমবেশি দুই লক্ষ ডিম দিয়ে থাকে একেকটি মা মাছ।

বিস্তৃতি
বাংলাদেশ, ভারত, নেপাল, মায়ানমার, থাইল্যান্ড, পাকিস্তান এবং দক্ষিণ-পশ্চিম চীন অঞ্চলে এ মাছ পাওয়া যায়। এটি মিঠা পানির মাছ। সাধারণত নদী, খাল এবং বিলে পাওয়া যায়। তবে পুকুরেও সহজেই চাষ করা যায়।

প্রজনন
বর্ষাকালে, বিশেষ করে জুন-জুলাই মাসে এদের প্রজনন ঘটে। ৩৯-৪০ সে.মি. দৈর্ঘ্যের একটি মাছ ১,৯৩,০০০ থেকে ২,৮৮,০০০ ডিম পাড়ে।

অর্থনৈতিক গুরুত্ব
কালিবাউশ প্রজাতিটি অর্থনৈতিক ভাবে বেশ গুরুত্বপূর্ণ। বাংলাদেশে এটি অন্যতম কার্প মাছ হিসেবে বিবেচিত যা রুই, কাতল মাছের সাথে একত্রে চাষ করা যায়। পিটুইটারি হরমোন সমন্বয়ে প্রণোদিত প্রজননের ফলে কৃত্রিম ভাবে খামারে এ মাছের চাষ করা হয়। শীতকালে বাজারে এ মাছ টাটকা অবস্থাতে পাওয়া যায়।

বাস্ততান্ত্রিক ভূমিকা
এ মাছ জলজ উদ্ভিদ, সাকার শৈবাল, ডায়াটম ইত্যাদি খেয়ে আবাসস্থল পরিষ্কার রাখে এবং একই সাথে পুকুরের আবর্জনা পরিশোধনের ব্যবস্থা ত্বরান্বিত হয়।

বাংলাদেশে বর্তমান অবস্থা এবং সংরক্ষণ 
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত। এই মাছ ১৯৬০ সালের দিকে সিলেট ও ময়মনসিংহ অঞ্চলে হাওড়-বিলে প্রচুর পরিমাণে পাওয়া যেত।বর্তমানে এদেরকে সহজে পাওয়া যায় তবে খুবই অল্প।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাংলাদেশের মাছ
ভারতের মাছ
নেপালের মাছ
মিয়ানমারের মাছ
থাইল্যান্ডের মাছ
পাকিস্তানের মাছ
স্বাদু পানির মাছ
১৮২২-এ বর্ণিত মাছ
ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
কাজলি

কাজলি (বৈজ্ঞানিক নাম: Ailiichthys punctata) (ইংরেজি: Jamuna ailia) Schilbeidae পরিবারের Ailiichthys গণের একটি স্বাদুপানির মাছ।

বিবরণ 
এরা আকারে ছোট ধরনের চ্যপ্টা মাছ এটি মিষ্টি জলের মাছ, যার দৈঘ্য প্রায় ১০ সেন্টিমিটার। এই মাছ সাধারণত নদী, খাল এবং বিল এ পাওয়া যায়। তবে কাজলি মাছ পুকুর এ চাষ করা যায় না।

বিস্তৃতি 
যা সচরাচর ভারত, বাংলাদেশ, পাকিস্তান, প্রভৃতি দেশের স্থানীয় মাছ হিসেবে পরিচিত।

বাংলাদেশে বর্তমান অবস্থা এবং সংরক্ষণ 
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।কাজলি মাছ বাংলাদেশের বরকল উপজেলা,রাঙ্গামাটি পার্বত্য জেলায় সবচেয়ে বেশি পাওয়া যায়।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র 

বাংলাদেশের মাছ
ভারতের মাছ
পাকিস্তানের মাছ
স্বাদু পানির মাছ
এশিয়ার মাছ
পঞ্চগড় সদর উপজেলা

পঞ্চগড় সদর বাংলাদেশের পঞ্চগড় জেলার অন্তর্গত একটি উপজেলা।

অবস্থান ও আয়তন 
এই উপজেলার উত্তর ও পূর্বে ভারতের পশ্চিমবঙ্গ, দক্ষিণে বোদা উপজেলা ও দেবীগঞ্জ উপজেলা, পশ্চিমে আটোয়ারী উপজেলা ও তেঁতুলিয়া উপজেলা ও ভারতের পশ্চিমবঙ্গ।

উপজেলা পরিষদ ও প্রশাসন

প্রশাসনিক এলাকা 
পঞ্চগড় সদর উপজেলায় ১টি পৌরসভা, ১০টি ইউনিয়ন, ১০৮টি মৌজা এবং ১৮৩টি গ্রাম রয়েছে।

পৌরসভা 
পঞ্চগড় পৌরসভা

ইউনিয়ন 
অমরখানা ইউনিয়ন,
হাফিজাবাদ ইউনিয়ন,
পঞ্চগড় সদর ইউনিয়ন,
কামাত কাজলদিঘী ইউনিয়ন,
চাকলাহাট ইউনিয়ন,
সাতমেরা ইউনিয়ন,
হাড়িভাসা ইউনিয়ন,
ধাক্কামারা ইউনিয়ন,
মাগুরা ইউনিয়ন,
গরিনাবাড়ী ইউনিয়ন।

ইতিহাস   
পঞ্চগড়ে ব্রিটিশ আমলে পাঁচটি বিশাল গড় অবস্থিত ছিল। 'গড়' হলো যে স্থানে লুকিয়ে সেখানকার বাঙ্গালিরা ব্রিটিশদের প্রতিহত করতো। গড় পাঁচটি এখনও রয়েছে। এই গড় গুলোর স্মরণে সেই জায়গার নাম হয় পঞ্চগড়।              পঞ্চগড় জেলা                       ৫টি গড়ের সমন্বয়ে গঠিত যথা--                  ১। রাজনগড় ২। দেবনগড় ৩। হোসেনগড়     ৪। মীরগড়  ৫। ভিতরগড়।               ১৯৮০ সালে ১ জানুয়ারি ঠাকুরগাঁও মহকুমার ৫টি থানা তেতুলিয়া, পঞ্চগড় সদর, আটোয়ারী, বোদা ও দেবীগঞ্জ নিয়ে পঞ্চগড় মহকুমা সৃষ্টি হয়। মহকুমার সদর দপ্তর পঞ্চগড় থানায় স্থাপিত হয়। প্রথম মহকুমা প্রশাসক ছিলেন সৈয়দ আব্দুর রশিদ (১৯৮০-১৯৮২)। ১৯৮৪ সালের ১ ফেব্রুয়ারি পঞ্চগড় মহকুমা জেলায় উন্নীত হয়।

জনসংখ্যার উপাত্ত 
২০১১ সালের আদমশুমারী অনুযায়ী পঞ্চগড় সদরের মোট জনসংখ্যা ২,২৯,২৩৭ জন।

কৃতি ব্যাক্তি 

 ফারিহা ইসলাম তৃষ্ণা - ক্রিকেটার।

শিক্ষা 
উল্লেখযোগ্য শিক্ষা প্রতিষ্ঠানের মধ্যে রয়েছেঃ

 মকবুলার রহমান সরকারি কলেজ,
 পঞ্চগড় সরকারি মহিলা কলেজ,
 পঞ্চগড় সরকারি বালিকা উচ্চ বিদ্যালয় ও
 বিষ্ণু প্রসাদ সরকারি উচ্চ বিদ্যালয়।

অর্থনীতি

নদীসমূহ 
পঞ্চগড় সদর উপজেলায় প্রায় ৬টি নদী রয়েছে। নদীগুলো হচ্ছে করতোয়া নদী, টাঙ্গন নদী, চাওয়াই নদী, চাউলি নদী, কুড়ুম নদী এবং তালমা নদী।

বিবিধ

আরও দেখুন

তথ্যসূত্র

বহিঃসংযোগ
 

পঞ্চগড় জেলার উপজেলা
পঞ্চগড় সদর উপজেলা
বোদা উপজেলা

বোদা উপজেলা বাংলাদেশের পঞ্চগড় জেলার অন্তর্গত একটি উপজেলা।

অবস্থান ও আয়তন 
এ উপজেলার উত্তরে পঞ্চগড় সদর উপজেলা, দক্ষিণে ঠাকুরগাঁও সদর উপজেলা ও দেবীগঞ্জ উপজেলা, পূর্বে দেবীগঞ্জ উপজেলা, পশ্চিমে আটোয়ারী উপজেলা ও পঞ্চগড় সদর উপজেলা।

নামকরণ
বরদেশ্বরী বা বদেশ্বরী মন্দিরটি পঞ্চগড় জেলার বোদা উপজেলার বড়শশী ইউনিয়নের দেঃ ভিঃ বদেশ্বরী মৌজার প্রায় ২.৭৮ একর জমিতে (মন্দির ও পার্শবর্তী অংশসহ) অবস্থিত। হিন্দু ধর্মের ১৮টি পুরাণের মধ্যে স্কন্দ পুরাণ একটি। সেই স্কন্দ পুরাণে কাশি খণ্ডের ৮৮তম অধ্যায়ে বর্ণিত হয়েছে যে, একবার রাজা দক্ষ একটি যজ্ঞানুষ্ঠান করেন। ভোলানাথ শিব হলেন রাজা দক্ষের মেয়ে সতীর স্বামী। রাজা দক্ষ কখনই শিবকে জামাই হিসেবে মেনে নেননি। কারণ মহাবীর শিব সর্বদাই ছিলেন উদাসীন এবং ধ্যানমগ্ন থাকতেন। উক্ত যজ্ঞানুষ্ঠানে মুনি-ঋষিগণ ও অন্যান্য দেবতাগণ নিমন্ত্রিত হলেও রাজা দক্ষ তার মেয়ে দেবী সতীকে ও জামাতা ভোলানাথ শিবকে নিমন্ত্রণ করেন নি। শিবের সহধর্মিনী দেবী সতী এই কষ্ট সহ্য করতে না পেরে তার পিতা দক্ষের শিবহীন যজ্ঞে নিজের প্রাণ বলিদান দেন। শিব তার সহধর্মিনী সতীর মৃত্যুতে শোকে উন্মাদ হন। তার সহধর্মিনীর শবদেহটি কাঁধে নিয়ে পৃথিবীর সর্বস্তরে উন্মাদের ন্যায় ঘুরতে থাকেন এবং প্রলয়ের সৃষ্টি করেন। সে মুহূর্তে দেবতাদের আকুল আবেদনে বিষ্ণুদেব তাঁর সুদর্শনচক্র নিক্ষেপ করেন। চক্রের স্পর্শে সতীর শবদেহটি ৫১টি খণ্ডে বিভক্ত হয়। শবের ৫১টি খণ্ডের মধ্যে বাংলাদেশে পড়ে ০২টি খন্ড। একটি চট্টগ্রামের সীতাকুন্ডে এবং অপরটি পঞ্চগড় এর বরদেশ্বরীতে বা বদেশ্বরীতে। মহামায়ার খন্ডিত অংশ যে স্থানে পড়েছে তাই পীঠস্থান রূপান্তরিত হয়েছে। বরদেশ্বরী মহাপীঠ অন্যতম পীঠস্থান। পরবর্তীতে, পাল রাজারা এখানে একটি মন্দির ও একটি দুর্গ নির্মাণ করেন। উক্ত মন্দিরের নাম অনুযায়ী বোদা নামকরণ করা হয়েছে বলে জনশ্রুতি আছে। করতোয়া নদীর তীর ঘেঁষে নির্মিত বরদেশ্বরী বা বদেশ্বরী মহাপীঠ মন্দিরটি এখনও প্রত্নতাত্ত্বিক ঐতিহ্যের নিদর্শন বহন করে।

প্রশাসন

প্রশাসনিক এলাকা 
এই উপজেলার ইউনিয়ন সমূহ হল -

 ঝলইশালশিরি ইউনিয়ন 
 ময়দানদিঘি ইউনিয়ন 
 বেংহারি ইউনিয়ন 
 কাজলদিঘী কালিয়াগঞ্জ ইউনিয়ন 
 বড়শশী ইউনিয়ন 
 মাড়েয়া ইউনিয়ন 
 চন্দনবাড়ী ইউনিয়ন, বোদা 
 বোদা ইউনিয়ন 
 সাকোয়া ইউনিয়ন 
 পাঁচপীর ইউনিয়ন

ইতিহাস

জনসংখ্যার উপাত্ত

শিক্ষা প্রতিষ্ঠান 

শিক্ষা প্রতিষ্ঠানের মধ্যে উল্লেখযোগ্য হলো ১৮৮৮ খ্রিষ্টাব্দে প্রতিষ্ঠিত বোদা পাইলট উচ্চ বিদ্যালয়। যেটি বর্তমানে সরকারি মডেল স্কুল অ্যান্ড কলেজে রূপান্তরিত হয়েছে।

বোদা উপজেলায় একটি সরকারি কলেজ রয়েছে, যা পাথরাজ সরকারি কলেজ নামে পরিচিত। কলেজটিকে ২০১৮ সালে সরকারিকরণ করা হয়।

এছাড়া উপজেলাটিতে বোদা পাইলট গার্লস স্কুল এন্ড কলেজ নামক বালিকা বিদ্যালয় এবং বোদা মহিলা মহাবিদ্যালয় নামক একটি সনামধন্য মহিলা কলেজ রয়েছে।

অর্থনীতি  
অর্থনীতি কৃষি নির্ভর। প্রধান ফসলের মধ্যে ধান, পাট, বাদাম, মরিচ উল্লেখযোগ্য।

শিল্প প্রতিষ্ঠান
এখানে অটো রাইস মিল এবং জুট মিল আছে ।

নদীসমূহ 
বোদা উপজেলায় ৩টি নদী রয়েছে। নদীগুলো হচ্ছে করতোয়া নদী, টাঙ্গন নদী এবং পাথরাজ নদী।

উল্লেখযোগ্য ব্যক্তি 
 সিরাজুল ইসলাম - বীর মুক্তিযোদ্ধা ও  রাজনীতি ব্যাক্তিত্ব
 কমরেড মোহাম্মদ ফরহাদ -  বাংলাদেশের কমিউনিস্ট পার্টি (সিপিবি)’র সাবেক সাধারণ সম্পাদক
 নুরুল ইসলাম সুজন - সংসদ সদস্য, পঞ্চগড়-২, বর্তমান রেলমন্ত্রী
 মোজাহার হোসেন - সাবেক সংসদ সদস্য, পঞ্চগড় ২
 নুরুল ইসলাম ফারুকী - সুন্নি ইসলামের পণ্ডিত, মিডিয়া ব্যক্তিত্ব, সুন্নি রাজনীতিবিদ।

বিবিধ 
বোদা উপজেলার প্রাণকেন্দ্র নাসির মন্ডল হাট।

আরও দেখুন

তথ্যসূত্র

বহিঃসংযোগ
 

পঞ্চগড় জেলার উপজেলা
বোদা উপজেলা
জলঢাকা উপজেলা

জলঢাকা বাংলাদেশের রংপুর বিভাগের নীলফামারী জেলার অন্তর্গত একটি উপজেলা।

অবস্থান ও আয়তন 
এ উপজেলার উত্তরে ডিমলা উপজেলা, দক্ষিণে কিশোরগঞ্জ উপজেলা, পূর্বে লালমনিরহাট জেলার হাতীবান্ধা উপজেলা ও কালীগঞ্জ উপজেলা, পশ্চিমে নীলফামারী সদর উপজেলা ও ডোমার উপজেলা।

প্রশাসনিক এলাকা 
জলঢাকা উপজেলা ১টি পৌরসভা ও ১১টি ইউনিয়ন নিয়ে গঠিত।

 উপজেলা পরিষদ
 পৌরসভা:
 জলঢাকা পৌরসভা
 ইউনিয়ন সমূহ:
 গোলমুন্ডা ইউনিয়ন
 মীরগঞ্জ ইউনিয়ন
 ডাউয়াবাড়ী ইউনিয়ন
 বালাগ্রাম ইউনিয়ন
 গোলনা ইউনিয়ন
 ধর্মপাল ইউনিয়ন
 শিমুলবাড়ী ইউনিয়ন
 কাঁঠালী ইউনিয়ন
 খুটামারা ইউনিয়ন
 শৌলমারী ইউনিয়ন
 কৈমারী ইউনিয়ন

ইতিহাস 
ওয়ারেন হেস্টিংস এর ভারত শাসন আমলে আজকের এই উপজেলা পদ্ধতিকে অপরাধ দমনের লক্ষ্যে তৎকালীন থানা (পুলিশ স্টেশন) হিসেবে প্রবর্তন করা হয়। পরবর্তীতে অপরাধ দমনের পাশাপাশি উন্নয়ন মূলক কর্মকাণ্ড এ থানা ঘিরে পরিচালিত হয়। এরই ধারাবাহিকতায় এ দেশের থানাগুলিকে মানোন্নীত থানায় ও প্রশাসনিক বিকেন্দ্রীয় করনের প্রয়োজনে এবং উন্নয়নের সুফল জনগনের দোরগোড়ায় পৌঁছে দেয়ার লক্ষ্যে ১৯৮৩ সালে উপজেলা পদ্ধতি চালু হয়। মূলত ১৪ মার্চ ১৯৮৩ তারিখ জলঢাকাকে প্রশাসনিক মানোন্নীত থানা হিসেবে ঘোষণা করা হয় এবং একই বছর উপজেলা ঘোষিত হলেও জলঢাকার ইতিহাস অতি প্রাচীন। জলঢাকা আসামের কামরুপ রাজ্যের অন্তর্ভুক্ত ছিলো। আনুমানিক ৬ষ্ঠ অথবা ৭ম শতাব্দীতে কামরুপ রাজ্যের রাজা ভগদত্ত এ রাজ্য শাসন করতেন। কুচবিহারের জলঢাকা নামে একটি নদী ভুটান থেকে উৎপন্ন হয়ে এ উপজেলায় এসে তিস্তা নদীর মূল স্রোতধারায় বাহিত হত বলে নদীর নামে এ স্থানের নাম হয় জলঢাকা। আবার অনেকে মনে করেন স্থানটিতে তিস্তা ও করতোয়া নদীর মিলিত স্রোত প্রবাহিত ছিলো। জলে ঢাকা ছিল বলে নদী তার গতিপথ পরিবর্তন করলে জেগে উঠা স্থানটির নাম হয় জলঢাকা।

জনসংখ্যার উপাত্ত 
 জনসংখ্যাঃ
মোট: ৩,৪০,৬৭২ জন (প্রায়)
পুরুষ: ১,৭১,৪৬৬ জন (প্রায়)
মহিলা: ১,৬৯,২০৬ জন (প্রায়)
 লোক সংখ্যার ঘনত্ব: ১,১২২ (প্রতি বর্গ কিলোমিটারে)

উল্লেখযোগ্য শিক্ষা প্রতিষ্ঠান  
📚 কলেজ -
 জলঢাকা সরকারি কলেজ
 শিমুলবাড়ী বঙ্গবন্ধু সরকারি কলেজ 
 গোলনা শহীদ স্মৃতি কলেজ 
 মীরগঞ্জ কলেজ
 আইডিয়াল কলেজ
 রাবেয়া চৌধুরী মহিলা কলেজ

📚 পলিটেকনিক-

 ওআইএস্টি - ওএফপি ইন্সটিটিউট অব সাইন্স আ্যন্ড টেকনোলজি

চিত্তাকর্ষক ও প্রত্নতাত্ত্বিক স্থান  
ধর্মপালের গড়
হরিশচন্দ্রের পাঠ
মুন্নু ইকো পার্ক 
নীলসাগর

অর্থনীতি

হাট বাজার 
জলঢাকা বাজার, রাজারহাট বাজার, পূর্ব খুটামারা চৌপুতি বাজার, মীরগঞ্জ হাট, চৌধুরীর হাট, টেংগনমারী হাট, নওয়াবগঞ্জ হাট, কৈমারী হাট, কালীগঞ্জ হাট, দিয়াবাড়ী বাজার, খেরকাঠি হাট, বালাগ্রাম হাট, ডাকালীগঞ্জ হাট, বিন্নাবাড়ী বাজার।

নদনদী 
 তিস্তা নদী
 বুড়ি তিস্তা নদী
 আউলিয়াখানা নদী
 ধাইজান নদী
 দেওনাই-চাড়ালকাটা-যমুনেশ্বরী নদী

উল্লেখযোগ্য ব্যক্তি 
 জোবান উদ্দিন আহমেদ, সাবেক সংসদ সদস্য।
 আনোয়ারুল কবির চৌধুরী, সাবেক মেয়র।
 মিজানুর রহমান চৌধুরী, সাবেক সংসদ সদস্য।
 কাজী ফারুক কাদের, সাবেক সংসদ সদস্য।
 গোলাম মোস্তফা, সাবেক সংসদ সদস্য।
 রানা মোহাম্মদ সোহেল, সাবেক সংসদ সদস্য।
 সাদ্দাম হোসেন পাভেল, সাবেক সংসদ সদস্য।
 বিধান চন্দ্র রায়, সাংবাদিক।

আরও দেখুন 
 নীলফামারী জেলা
 রংপুর বিভাগ

তথ্যসূত্র

বহিঃসংযোগ 
 

নীলফামারী জেলার উপজেলা
জলঢাকা উপজেলা
টাক্স

টাক্স হচ্ছে লিনাক্স কার্ণেলের অফিসিয়াল মাসকট। ১৯৯৬ সালে ল্যারি ইউয়িং তৈরি করেছিলেন এই টাক্স লোগো, দেখতে স্থূলাকার এক পেঙ্গুইন, যে বসে আছে খুব শান্তি ও সন্তুষ্টি নিয়ে। লিনাক্সের মাসকট হবে পেঙ্গুইন এটি ভেবেছিলেন লিনাক্স কার্ণেলের ডেভেলপার নিজেই। টাক্স ডিজাইন করা হয়েছিল লিনাক্সের এক লোগো প্রতিযোগিতায়, এবং এটি ডিজাইন করা হয়েছিল গিম্প ব্যবহার করে।

লিনুস কেনো পেঙ্গুইন বেছে নিয়েছিলেন, সেই বিষয়ে প্রচলিত কাহিনী হলো যে, লিনুস যখন অস্ট্রেলিয়ায় বেড়াতে গিয়েছিলেন, তখন একটি পেঙ্গুইনকে আদর করার সময় সেটি তার হাতে কামড় দিয়েছিল। লিনুস সেই অভিজ্ঞতার জন্যই পেঙ্গুইনকে লিনাক্সের মাসকট হিসাবে বেছে নেন।

তথ্যসূত্র 

লিনাক্স
মাসকট
মুক্ত সফটওয়্যার সংস্কৃতি ও নথি
গিম্প

গিম্প (; GNU Image Manipulation Program) ছবি ম্যানিপুলেশন ও সম্পাদনা, ফ্রি-ফর্ম ড্রয়িং, ছবির ফাইল ফরম্যাট পরিবর্তন ও অন্যান্য বিশেষায়িত কিছু কাজের নিমিত্তে নির্মিত ফ্রি ও ওপেন সোর্স র‍্যাস্টার গ্রাফিক্স এডিটর।

গিম্প গ্নু জেনারেল পাবলিক লাইসেন্স ৩য় সংস্করণের অধীনে মুক্তি পায় ও লিনাক্স, ম্যাক ওএস এবং মাইক্রোসফট উইন্ডোজে সমর্থন করে।

মাস্কট 
গিম্পের অফিশিয়াল মাস্কটের নাম উইলবার। গিম্পের বাইরে যদিও উইলবারের উপস্থিতি রয়েছে, যেমন সুপারটাক্সকার্টে একজন রেসার, বিবিলিওথক ন্যাশানালে দি ফ্রান্সে ব্লিংকেনলাইটস প্রকল্পের অংশ হিসেবে প্রদর্শিত। টুওমাস কুউওসম্যানেন ২৫ সেপ্টেম্বর ১৯৯৭ সালের দিকে উইলবার সৃষ্টি করেন।

তথ্যসূত্র

বহিঃসংযোগ 

 
 
 গিম্প ম্যাগাজিন

১৯৯৫-এর সফটওয়্যার
মুক্ত বহুভাষী সফটওয়্যার
গ্নু প্রকল্পের সফটওয়্যার
ক্রস-প্ল্যাটফর্ম মুক্ত সফটওয়্যার
বহনযোগ্য সফটওয়্যার
নেটবিন্স

নেটবিন্স () একটি জাভা ডেস্কটপ অ্যাপ্লিকেশন তৈরির প্লাটফর্ম। এছাড়া নেটবিন্স দিয়ে জাভাস্ক্রিপ্ট, পিএইচপি, গ্রুভি, সি,সি++ ইত্যাদি ভাষা নিয়ে কাজ করা যায়।
নেটবিন্স জাভা দিয়ে তৈরি করা এবং উইন্ডোজ,লিনাক্স, ম্যাকসহ প্রায় সকল অপারেটিং সিস্টেমে কাজ করে। এটার জন্য জাভা ডেভেলপমেন্ট কিট বা জাভা ভার্চুয়াল মেশিন দরকার হয়না।

নেটবিন্স ব্যবহারকারীকে বিভিন্ন মডিউল তৈরি করে সফটওয়্যার বানানোর সুবিধা দেয়। নেটবিন্স দিয়ে তৈরি সফটওয়্যার পরবর্তীকালে অন্য ডেভেলপাররা ডেভেলপ করতে পারে। এছাড়া নেটবিন্স দিয়ে সহজে ড্রাগ-ড্রপ করে গ্রাফিকাল ইন্টারফেস বানানো যায়।

স্থানীয়করণ

তথ্যসূত্র

বহিঃসংযোগ 

 অফিসিয়াল ওয়েবসাইট

জাভা প্ল্যাটফর্ম
২০০০-এর সফটওয়্যার
ক্রস-প্ল্যাটফর্ম মুক্ত সফটওয়্যার
ইনটিগ্রেটেড ডেভলপমেন্ট ইনভাইরনমেন্ট
গজার

গজাল বাংলাদেশের জনপ্রিয় একটি মাছ। বর্তমানে তেমন একটা দেখা যায় না। পূর্ণবয়স্ক মাছ মাঝারি আকারের হয়।

শ্রেনীবিন্যাস
বৈজ্ঞানিক নাম Channa marulius । মাছটিকে ইংরেজিতে Great snakehead বলে। এটি Channidae পরিবার (family) এর অন্তর্গত। এটি বাংলাদেশের স্থানীয় (Native) মাছ।

বাসস্থান
এটি মিঠা পানির মাছ। সাধারণত নদী, খাল এবং বিল এবং পুকুরে পাওয়া যায়।

চাষ পদ্ধতি
সাধারণত একক চাষ করতে হয়। কারণ মাছটি রাক্ষুসে।

রন্ধনপ্রণালী
ভাজা, দোপেয়াজা এবং ভূনা জনপ্রিয়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন প্রজাতি হিসেবে বিবেচিত।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাংলাদেশের মাছ
১৮২২-এ বর্ণিত মাছ
ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা